《高邮别秦观三首》
宋代·苏辙

蒙蒙春雨湿邗沟，蓬底安眠画拥裘。
知有故人家在此，速将诗卷洗闲愁。
笔端大字鸦栖壁，袖里清诗句琢冰。
送我扁舟六十里，不嫌罪垢污交朋。
高安此去风涛恶，犹有庐山得纵游。
便欲携君解船去，念君无罪去何求。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。